
 10.4.2008
 BG
 Официален вестник на Европейския съюз
 L 100/53
 РЕШЕНИЕ НА СЪВМЕСТНИЯ КОМИТЕТ НА ЕИП
 No 137/2007
 от 26 октомври 2007 година
 за изменение на приложение I (Ветеринарни и фитосанитарни въпроси) и приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение I към Споразумението бе изменено с Решение No 100/2007 на Съвместния комитет на ЕИП от 28 септември 2007 г. (1)
 (2)
 Приложение II към Споразумението бе изменено с Решение No 104/2007 на Съвместния комитет на ЕИП от 28 септември 2007 г. (2)
 (3)
 Регламент (ЕО) No 852/2004 на Европейския парламент и на Съвета от 29 април 2004 г. относно хигиената на храните (3) следва да бъде включен в Споразумението.
 (4)
 Регламент (ЕО) No 853/2004 на Европейския парламент и на Съвета от 29 април 2004 г. за определяне на специфични хигиенни правила за храните от животински произход (4) следва да бъде включен в Споразумението.
 (5)
 Регламент (ЕО) No 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за консумация от човека (5), следва да бъде включен в Споразумението.
 (6)
 Директива 2004/41/ЕО на Европейския парламент и на Съвета от 21 април 2004 г. за отмяна на някои директиви, отнасящи се до хигиената на храните и здравните условия при производството и пускането на пазара на някои продукти от животински произход, предназначени за консумация от човека, и за изменение на директиви 89/662/ЕИО и 92/118/ЕИО на Съвета и на Решение 95/408/ЕО на Съвета (6) следва да бъде включена в Споразумението.
 (7)
 Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (7) следва да бъде включен в Споразумението.
 (8)
 Регламент (ЕО) No 1688/2005 на Комисията от 14 октомври 2005 г. за прилагане на Регламент (ЕО) No 853/2004 на Европейския парламент и на Съвета по отношение на специалните гаранции относно салмонела за пратки към Финландия и Швеция с определени видове месо и яйца (8) следва да бъде включен в Споразумението.
 (9)
 Регламент (ЕО) No 2073/2005 на Комисията от 15 ноември 2005 г. относно микробиологични критерии за храните (9) следва да бъде включен в Споразумението.
 (10)
 Регламент (ЕО) No 2074/2005 на Комисията от 5 декември 2005 г. за установяване на мерки за прилагане по отношение на някои продукти съгласно Регламент (ЕО) No 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) No 854/2004 на Европейския парламент и на Съвета и Регламент (ЕО) No 882/2004 на Европейския парламент и на Съвета, за дерогация от Регламент (ЕО) No 852/2004 на Европейския парламент